લોકશાહીનાં ચિરહરણ સમાન ઘટનામાં આજે અમરેલી નગરપાલિકા કચેરીમાં યોજાયેલ બોર્ડની સામાન્‍ય સભામાં કોંગ્રેસનાં સદસ્‍યો ગુંડાશાહી ઉપર ઉતરી આવતાં સામાન્‍યસભા પુરી થતાં જ સભાખંડમાં જ ચિફ ઓફિસર ઉપર હિચકારો હુમલો કરી ખુરશીઓની ફેંકાફેંકી કરતાં ચાર મહિલા સદસ્‍યાઓને ઈજા થતાં સિવિલ હોસ્‍પિટલમાં ખસેડાયેલ હતી. ચિફ ઓફિસર પર થયેલ હુમલાથી પાલિકાનાં તમામ કર્મચારીઓ વિજળીક હડતાળ પર ઉતરી જઈ ગુંડાશાહીમાં સલામતીની ખાતરી અર્થે પ્રાંત અધિકારીને આવેદપત્ર આપવામાં આવેલ હતી. ઘટના અંગે પ્રમુખ ઘ્‍વારા મોડી સાંજે વિરોધપક્ષમાં સદસ્‍યો વિરૂઘ્‍ધ ફરિયાદ નોંધાવવા કાર્યવાહી હાથ ધરેલ હતી.